
	BIRŠTONO SAVIVALDYBĖS AdministraCIJOS

DIREKTORIUS

	


ĮSAKYMAS
DĖL TERITORIJŲ PLANAVIMO PROCESO INICIJAVIMO
2020 m. vasario 25 d. Nr. AV-072
  Birštonas

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 28 straipsnio 2 ir 5 dalimis, 8 straipsnio 2 dalimi, 6 straipsnio 3 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu 
Nr. 1265 (Lietuvos Respublikos Vyriausybės 2018 m. spalio 31 d. nutarimo Nr. 1074 redakcija), 9 ir 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 (Lietuvos Respublikos aplinkos ministro 2019 m. gruodžio 17 d. įsakymo Nr. D1-757 redakcija), 316, 319 punktais, Birštono kurorto bendrojo plano sprendinių korektūros keitimu, patvirtintu Birštono savivaldybės tarybos 2019 m. gruodžio 20 d. sprendimu Nr. TS-213 „Dėl Birštono kurorto bendrojo plano sprendinių korektūros keitimo patvirtinimo“ ir atsižvelgdama į UAB „Kaminta“ 2019 m. sausio 29 d. prašymą, įmonė atstovaujama UAB „MTARCH“ direktoriaus Mariaus Torrau, veikiančio pagal 2020 m. sausio 27 d. įgaliojimą:

1. P r i t a r i u  planavimo iniciatoriaus UAB „Kaminta“ pateiktam pasiūlymui inicijuoti žemės sklypo (1201/0003:280 Birštono m.k.v.), esančio Birštono sav., Birštono m., Muziejaus g. 2, detaliojo plano, kuris patvirtintas Birštono savivaldybės administracijos direktoriaus 2017 m. gruodžio 29 d. įsakymu Nr. AV-391 „Dėl žemės sklypų Birštono sav., Birštono m., Muziejaus g. 2 (kadastrinis Nr. 1201/0003:357 Birštono m. k. v.), Muziejaus g. 4 (kadastrinis Nr. 1201/0003:356 Birštono m. k. v.), Muziejaus g. 2D (kadastrinis Nr. 1201/0003:355 Birštono m. k. v.), detaliojo plano keitimo patvirtinimo“, koregavimą. 


2. N u r o d a u Architektūros ir kraštotvarkos skyriui užtikrinti šio įsakymo viešinimą Teritorijų planavimo įstatymo 31 straipsnio 4 dalyje nustatyta tvarka.

Šis įsakymas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka  Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

